
PËR MIRATIMIN E RREGULLAVE PËR PËRCAKTIMIN, KRIJIMIN DHE REALIZIMIN E KORNIZËS REFERUESE GJEODEZIKE SHQIPTARE (KRGJSH), SI METADATE
(Ndryshuar me VKM nr.322 datë 27.04.2016)
(I përditësuar)

Në mbështetje të nenit 100 të Kushtetutës dhe të pikave 1 e 4 të nenit 13 të ligjit nr. 72/2012 “Për organizimin dhe funksionimin e infrastrukturës kombëtare të informacionit gjeohapësinor”, me propozimin e Ministrit për Inovacionin dhe Teknologjinë e Informacionit e të Komunikimit, Këshilli i Ministrave

VENDOSI:

1. Miratimin e rregullave për përcaktimin, krijimin dhe realizimin e Kornizës Referuese Gjeodezike Shqiptare (KRGJSH), si metadate, sipas tekstit që i bashkëlidhet këtij vendimi dhe është pjesë përbërëse e tij.
2. Ngarkohen Ministri i Shtetit për Inovacionin dhe Administratën Publike dhe Autoriteti Shtetëror për Informacionin Gjeohapësinor për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Sali Berisha

PËRCAKTIMI, REALIZIMI DHE MIRËMBAJTJA E KORNIZËS REFERUESE GJEODEZIKE SHQIPTARE (KRGJSH)

KREU I
DISPOZITA TË PËRGJITHSHME

Neni 1
Objekti

Me këtë vendim të Këshillit të Ministrave përcaktohet definimi, realizimi dhe mirëmbajtja e Kornizës Referuese Gjeodezike Shqiptare.

Neni 2
Përkufizime

Në kuptimin e këtij vendimi:
1. “Parametrat gjeodezikë bazë” janë një grup konstantesh të pranuara ndërkombëtarisht që lidhen me përcaktimin e formës së tokës dhe dinamikën e saj të cilat përdoren në gjeodezi.
2. “GRS80 (Geodetic Reference System)” është sistemi referues gjeodezik i përcaktuar në vitin 1980 dhe i pranuar ndërkombëtarisht.
3. “ETRS89 (European Terrestrial Reference System)” është sistemi koordinativ tokësor i Europës i pranuar nga nënkomisioni i Shoqatës Ndërkombëtare të Gjeodetëve (IAG) për Europën “EUREF” dhe i fiksuar në pjesën e qëndrueshme të pllakës kontinentale europiane.
“89” është indeksi që tregon vitin e realizimit të parë të tij dhe përputhet me vitin “epokën” e realizimit të ITRS (International Terrestrial Reference System) ose Sistemit Referues Tokësor Ndërkombëtar.
4. “UELN (United European Leveling Netëork)” është emri i rrjetit të bashkuar europian të nivelimit.
5. “EVERS (European Vertical Reference System)” është emri i sistemit të referimit europian për lartësitë.
6. “IGSN 1971 (International Gravity Standardization Netëork 1971)” është rrjeti gravimetrik standardizues ndërkombëtar i vitit 1971, nëpërmjet të cilit përcaktohet rrjeti unik gravimetrik.
7. “GNSS (Global Navigation Satellite Systems)” janë sistemet satelitore globale të navigimit të ndërtuara për të përcaktuar vendndodhjen, kohën dhe shpejtësinë.
7/1. CORS (Continuously Operating Reference Stations) është rrjeti i stacioneve referencë të operimit të vazhdueshëm për përcaktimin e pozicionimit tredimensional në sipërfaqen e tokës, nëpërmjet sistemeve GNSS.
8. “EUREF (European Reference Frame)” është emri i sistemit koordinativ i cili është pranuar zyrtarisht si kornizë referuese gjeodezike për BE-në.
9. “Rrjeti shtetëror GPS” është rrjeti që përfshin rrjetin pasiv GPS dhe rrjetin aktiv të stacioneve GNSS në territorin e vendit.
10. “Projeksioni hartografik” është element i bazës matematike për të gjitha llojet e hartave, nëpërmjet të cilit mundësohet paraqitja në rrafsh e sipërfaqes së lakuar të elipsoidit tokësor.
11. “Sistemi i ndarjes dhe emërtesës së hartave” është një sistem që përdoret për ndarjen dhe emërtimin e fletëve të hartave të shkallëve të ndryshme, duke na mundësuar njëkohësisht edhe lidhjen reciproke midis tyre.
Neni 3

1. Korniza Referuese Gjeodezike që do të përdoret në Republikën e Shqipërisë do të quhet “Korniza Referuese Gjeodezike Shqiptare” ose shkurt (KRGJSH).
2. KRGJSH do të përcaktohet duke u mbështetur në kornizën referuese gjeodezike europiane.
3. KRGJSH do të përdoret në të gjitha aplikacionet që lidhen me përdorimin e koordinatave në territorin e vendit.
4. Lidhja midis KRGJSH dhe sistemeve të tjera të përdorura në vendin tonë do të bëhet duke përdorur parametrat e transformimit të llogaritura për çdo rast.
5. Përzgjedhja e realizimit të referencës evropiane dhe përcaktimi i epokës do të bëhen me vendim të ASIG-ut.

Neni 4

1. KRGJSH materializohet në terren nëpërmjet ndërtimit dhe mirëmbajtjes së pikave gjeodezike, të cilat duhet të jenë të shpërndara në mënyrë uniforme në të gjithë territorin e vendit, duke formuar kështu bazën unike gjeodezike të Republikës së Shqipërisë.
2. Për pikat e bazës unike gjeodezike të Republikës së Shqipërisë përcaktohen:
a) koordinatat gjeodezike;
b) lartësitë mbi nivelin e detit;
c) nxitimi i forcës së rëndesës;
d) deklinacioni magnetik.
Neni 5

1. Baza unike gjeodezike e Republikës së Shqipërisë përfshin rrjetet e mëposhtme:
a) rrjetin shtetëror GPS;
b) rrjetin shtetëror të nivelimit;
c) rrjetin shtetëror gravimetrik;
d) rrjetin e stacioneve mareografike;
e) rrjetin e stacioneve magnetometrike.

KREU II
PËRCAKTIMI I KORNIZËS REFERUESE GJEODEZIKE SHQIPTARE (KRGJSH)

Neni 6

1. KRGJSH përfshin:
a) parametrat gjeodezikë bazë të përcaktuar në Sistemin Referues Gjeodezik 1980 (GRS-80) siç pasqyrohen në shtesën (I);
b) sistemin koordinativ gjeodezik ETRS 89;
c) sistemin e lartësive që realizohet nëpërmjet reperave të rrjetit shtetëror të nivelimit të përfshirë në Rrjetin Unik Europian të Nivelacionit (UELN) dhe të përcaktuara në Sistemin Referues Vertikal Europian (EVRS) me ndihmën e të dhënave për forcën e rëndesës të unifikuara në sistemin International Gravity Standardization Netëork 1971 (IGSN 1971).
d) sistemin e koordinatave në plan, i cili mundësohet nga dy projeksione hartografike:
Projeksioni Tërthor Zonal i Merkatorit (TMzn) për harta në shkallë më të madhe se 1:500 000 dhe Projeksioni Konik Konform i Lambertit (LCC) për harta në shkallë 1:500 000 dhe më të vogla, duke përdorur si meridian qendror të zonës, meridianin λ =20º gjatësi gjeografike lindore që përdoret në të gjitha punimet civile.
e) sistemin ndërkombëtar për ndarjen dhe emërtesën (nomeklatura) që përdoret për ndarjen dhe emërtesën e fletëve të hartave deri në shkallën 1:2500, siç pasqyrohet në shtesën (II).

KREU III
REALIZIMI DHE MIRËMBAJTJA E KORNIZËS REFERUESE GJEODEZIKE SHQIPTARE (KRGJSH)

Neni 7

KRGJSH realizohet dhe mirëmbahet nga Autoriteti Shtetëror për Informacionin Gjeohapësinor ASIG, nëpërmjet realizimit dhe mirëmbajtjes së rrjeteve gjeodezike të parashikuara në nenin 5.

Neni 8

Rrjeti shtetëror GPS materializohet nëpërmjet ndërtimit të rrjetit shtetëror aktiv të stacioneve CORS dhe rrjetit shtetëror pasiv. Koordinatat e pikave të këtyre rrjeteve përcaktohen sipas KRGJSH-së.

Neni 8/1

Stacionet bazë të rrjetit shtetëror aktiv CORS dhe pikat e rrjetit shtetëror pasiv të vendosen në territore të institucioneve shtetërore qendrore, vendore apo shkencore, të cilat duhet të garantojnë ruajtjen fizike të rrjeteve dhe funksionimin e pandërprerë me energji të stacioneve CORS. ASIG-u garanton përdorimin e të dhënave të rrjetit aktiv nga institucionet, për qëllime të veprimtarisë së tyre.
Neni 8/2

Stacionet mareografike të rrjetit shtetëror të KRGJSH-së materializohen në terren si bazë për përcaktimin e nivelit mesatar të detit. Stacionet mareografike ndërtohen në territore të reparteve ushtarake dhe Ministria e Mbrojtjes duhet të garantojë ruajtjen fizike dhe funksionimin e pandërprerë me energji të tyre.

Neni 9

Radha e kryerjes së punimeve, përgatitja e instruksioneve me kërkesat teknike për projektimin, ndërtimin dhe mirëmbajtjen e rrjeteve të parashikuara në nenin 5, përfshi këtu rrjetin shtetëror pasiv dhe rrjetin aktiv të stacioneve CORS, përcaktohen dhe miratohen nga ministri përgjegjës për infrastrukturën kombëtare të informacionit gjeohapësinor me propozimin e ASIG-ut.

Neni 10

Transformimi i të dhënave dhe materialeve gjeodezike dhe hartografike ekzistuese në Kornizën Referuese Gjeodezike Shqiptare bëhet duke u mbështetur në instruksionet e miratuara nga ministri përgjegjës për infrastrukturën kombëtare të informacionit gjeohapësinor me propozimin e ASIG-ut.

Neni 11

Sistemi i koordinatave kënddrejta (x, y) që përftohen duke u mbështetur në pikën “d” të nenit 6 të këtij vendimi, do të quhet “Sistemi koordinativ”.

Neni 12

Deri në momentin e realizimit të plotë të rrjeteve të veçanta të parashikuara në nenin 5, rrjete nëpërmjet të cilave realizohet KRGJSH punimet për të cilat nuk është siguruar mbështetje nga KRGJSH do të mbështeten në rrjetet ekzistuese.

Shtesa I

1. Parametrat gjeodezikë bazë në sistemin GRS-80 janë:
a) Rrezja e ekuatorit të tokës: a = 6 378 137m;
b) Konstantja gravitacionale gjeocentrike e tokës duke përfshirë edhe atmosferën:
GM = 3 986 005 x 10-8 m3s-2;
      c) Faktori dinamik i figurës së tokës pa përfshirë baticën e qëndrueshme: J2=108 263x10-8;
            Këtij faktori i korrespondon shtypja në pole: 1/f = 298.257 222 101;
d) Shpejtësia këndore e rrotullimit të tokës: ω = 7 292115.0 x 10-11rad.sek-1.

Shtesa II

1. Tabela për ndarjen dhe emërtesat e fletëve të hartave standarde për shkallët 
nga 1: 1 000 000 – 1:2500, në përputhje me nomenklaturën ndërkombëtare
	


	Shkalla
	Përmasat
	Përcaktimi
	Emërtesa

	
	
	Gjerësia (φ)
	Gjatësia (λ)
	
	

	1
	1:1 000 000
	40
	60
	Sipas hartës ndërkombëtare
 Shk 1:1 000 000
	K-34

	2
	1: 500 000
	20
	30
	1/4 e fletës së hartës
 Shk 1:1 000 000
	K-34-A, B, C, D

	3
	1: 200 000
	40’
	60’
	1/36 e fletës së hartës
 Shk 1:1 000 000
	K-34-I, II, III, ...XXXVI

	4
	1: 100 000
	20’
	30’
	1/144 e fletës së hartës
 Shk 1:1 000 000
	K-34-1, 2, 3, …144

	5
	1: 50 000
	10’
	15’
	1/4 e fletës së hartës
 Shk 1: 100 000
	K-34-…40…
A, B, C, D

	6
	1: 25 000
	5’
	7’ 30”
	1/4 e fletës së hartës
 Shk 1: 50 000
	K-34-40-B-a, b, c, d

	7
	1:10 000
	2’ 30”
	3’ 45”
	1/4 e fletës së hartës
 Shk 1: 25 000
	K-34-40- A-a -1, 2, 3, 4

	8
	1:5 000
	1’ 15”
	1’ 52.5”
	1/256 e fletës së hartës
 Shk 1: 100 000
	K-34-40-1, 2, …256

	9
	1:2 500
	 37.5”
	 56.25”
	1/4 e fletës së hartës
 Shk 1: 5 000
	K-34-40-(256)-a, b, c, d



Ndarja dhe emërtesat e fletëve të hartave për shkallë më të mëdha se shkalla 1:2500 përcaktohet me vendim të ASIG-ut.

